**Αθήνα**: 02.11.2018

**Αρ. Πρωτ.**: 1287

**ΔΕΛΤΙΟ ΤΥΠΟΥ**

**Ε.Σ.Α.μεΑ.:** Η Διεθνής Συμμαχία για την Αναπηρία στην Αθήνα

Στην Αθήνα συνεδριάζει αυτές τις ημέρες η Διεθνής Συμμαχία για την Αναπηρία (International Disability Alliance - IDA), σε κεντρικό ξενοδοχείο των Αθηνών. Στις συνεδριάσεις συμμετέχει και η ΕΣΑμεΑ δια του προέδρου της Ιωάννη Βαρδακαστάνη, προέδρου επίσης του Ευρωπαϊκού Φόρουμ Ατόμων με Αναπηρία (European Disability Forum- EDF), που είναι εκ των ιδρυτικών μελών της IDA. Ο κ. Βαρδακαστάνης είναι ταμίας της Συμμαχίας ενώ έχει διατελέσει και πρόεδρος για δύο συνεχόμενες θητείες, μέχρι το 2014.

Στις συσκέψεις συμμετέχουν άτομα με αναπηρία που εκπροσωπούν οργανώσεις ατόμων με αναπηρία από κάθε γωνιά του πλανήτη. Οι συζητήσεις αφορούν στα φλέγοντα ζητήματα της Αναπηρίας, όπως είναι η Σύμβαση του ΟΗΕ για τα δικαιώματα των ατόμων με αναπηρία και η υλοποίησή της, οι πρόσφυγες με αναπηρία, οι γυναίκες και τα παιδιά με αναπηρία, θέματα φτώχειας και κοινωνικού αποκλεισμού στις αναπτυσσόμενες χώρες κλπ.

H IDA εκπροσωπεί ένα δισεκατομμύριο άτομα με αναπηρία σε όλο τον κόσμο. Χάρη στη μοναδική σύνθεσή της ως δίκτυο των σημαντικότερων διεθνών και περιφερειακών οργανώσεων για τα δικαιώματα των ατόμων με αναπηρία και των οικογενειών τους, η IDA είναι η πλέον αδιαμφισβήτητη φωνή των ατόμων με αναπηρία στον ΟΗΕ και σε άλλους διεθνείς οργανισμούς. Η IDA αποτελεί τη φωνή όλων εκείνων που δεν έχουν φωνή, όλων όσων αποκλείονται από τη λήψη αποφάσεων, από την πολιτική συμμετοχή.

**Φωτογραφίες στη σελίδα της ΕΣΑμεΑ στο facebook.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).